# BCG-rokote

### Wikipedia

BCG-rokote eli Calmette-rokote on eläviä, heikennettyjä tuberkuloosia aiheuttavia bakteereja (nautatuberkuloosibakteeri, Mycobacterium bovis) sisältävä rokote joka on suunnattu tuberkuloosin eri muotoja ja niiden aiheuttamia haittoja vastaan. Ihmisessä yleisimmäksi tuberkuloosin aiheuttajaksi yleensä katsotaan bakteeri nimeltään Mycobacterium tuberculosis, mutta tuntematon osuus ihmisten tuberkuloosista on rokotteen sisältämän Mycobacterium bovis -bakteerin aiheuttamaa.

Vaikka viimeaikainen tuberkuloosin väheneminen monissa kehittyneissä maissa on liittynyt pääasiasa parantuneisiin elinolosuhteisiin ja hygieniaan rokotusten sijaan on rokotteella kuitenkin estetty tehokkaasti pikkuvauvojen sairastumista sen aiheuttamaan aivokalvontulehdukseen ja koko elimistöön leviävään tuberkuloosiin, joka on usein tappava.[1]

## [muokkaa] Yleistä rokotteen haitoista

Yleensä BCG-rokotteen vakavat haitat on katsottu varsin harvinaisiksi - muun muassa vakava luutulehdus (ilmeneminen alle 2/100 000 rokotettua) ja yleisinfektio, joka voi johtaa jopa kuolemaan (ilmeneminen alle 1 / 1 000 000 rokotettua). 2000-luvun Suomessa kuitenkin on kirjattu haittarekisteriin kaksi kuolemantapausta joissa rokotteella katsottiin olevan syy-yhteys kuolemaan ja luu- tai niveltulehdus on raportoitu 10:llä per 10 000 rokotettua [1].

## [muokkaa] Rokotteen laajan käytön lopetus Suomessa

Vuoden 2002 elokuussa Suomessa käytetyn BCG-rokotevalmiste hyllytettiin valmistusmaassa laatua ja valmistusprosessia koskevien epäilyjen vuoksi. Valmistaja päätti nopeasti kokonaan lopettaa rokotteen valmistuksen. Suomessa otettiin käyttöön Tanskassa valmistettu rokote, jolla ei ollut Suomessa lain vaatimaa myyntilupaa. [2] Rokotetta käytettiin valmistajan ohjeiden (pistoskohta: olkavarsi) vastaisesti Suomessa (pistoskohta: reisi). Rokotteen vaihtumisen myötä lisääntyneistä haitoista tuli signaali varsin nopeasti, ja asia nousi rokotteesta haittaa kärsineiden läheisten taholta julkisuuteen.[3].

Kaikille vastasyntyneille tarjottavasta BCG-rokotteesta on Suomessa luovuttu 1.9.2006 haittojen kasvettua hyötyjä suuremmaksi. Tuberkuloositapaukset ovat vähentyneet viime vuosikymmeninä - vuonna 2003 tautiin sairastui vain 420 henkilöä ja vuosina 1995-2003 tartuntatautirekisteriin ilmoitettiin keskimäärin 5-6 lasten tuberkuloositapausta vuodessa. Rokotteen vaihtumisen (vuonna 2002) jälkeen haitat ovat jopa kymmenkertaistuneet, jolloin tehtiin päätös luopua rokotteesta aiemmin suunniteltua (v. 2008 alku) nopeammin. Vielä vuonna 2005 rokotusten hyötyjä ja haittoja vertailtaessa puhuttiin satakertaisuudesta hyötyjen eduksi. Vuonna 2006, vajaat neljä vuotta isompihaittaisen BCG-rokotteen käyttöönoton jälkeen todettiin, että rokotteen haitat rokotettaessa koko väestö ovat suuremmat kuin hyödyt, ja rokottamisessa päätettiin siirtyä vain riskiryhmien rokottamiseen. Rokotteesta saatava hyödyn katsottiin vähentyneen siksi, että tuberkuloosin ilmeneminen oli vähentynyt Suomessa huomattavasti. [4] Lisäksi haittojen todettiin suurin piirtein kymmenkertaistuneen uuden rokotevalmisteen käyttöönoton yhteydessä.[5] . 19. toukokuuta 2006 Kansanterveyslaitos tiedotti, että sinänsä harvinaiset vakavat haitat ovat muodostuneet saavutettuja etuja suuremmiksi.[6] Uusi rokote ehti olla käytössä neljä vuotta, jona aikana sitä tarjottiin kaikille vasta-aiheettomille vastasyntyneille eli yli 200 000:lle. [7]

## [muokkaa] Lähteet

1. ↑ http://www.esaimaa.fi/arkisto/vanhat/2005/11/26/teemat/sunnuntai/juttu8/sivu.html
2. ↑ http://www.oikeuskansleri.fi/suomi/tiedote/t050603f.htm
3. ↑ http://www.rokotusinfo.fi/tekstit/calmette_murhe_html
4. ↑ http://www.ktl.fi/portal/suomi/julkaisut/oppaat_ja_kirjat/rokottajan_kasikirja/yleisen_rokotusohjelman_rokotteet/bcg_rokote/
5. ↑ Kansanterveyslaitoksen tiedotuslehti 5-6/2006: BCG-rokotteen haitat lisääntyneet valmisteen vaihtumisen myötä
6. ↑ http://www.ktl.fi/portal/suomi/ajankohtaista/?id=779
7. ↑ http://www.rokotusinfo.fi/tekstit/calmette_aikajana_html

## [muokkaa] Aiheesta muualla

- Kansanterveyslaitoksen Rokottajan käsikirjan BCG-rokotetta käsittelevä osio
- Rokotusinfo ry:n BCG-rokotetta käsittelevä sivu
- Calmette-rokotteen käyttöön liittyviä tapahtumia 2000-luvulla Suomessa
- Kansanterveyslaitos: BCG-rokotteen haitat lisääntyneet valmisteen vaihtumisen myötä (mm. kuolemantapaus)

Rokotus. Katso myös Immunologia, Epidemiologia ja Tartuntatauti
Verovaroin tarjottavia rokotteita: BCG-rokote (Calmette) - DTP-rokotteet - MPR-rokote - Poliorokote Muita rokotteita: HPV-rokote - Influenssarokote - Isorokkorokote - Rotavirusrokote - Vesirokkorokote Julkislaitoksia: Lääkelaitos - Kansanterveyslaitos Rokotevalmistajia: GlaxoSmithKline - Merck- Sanofi pasteur

Muuta: Tiomersaali - Rokotusvaurio

| Tämä lääketieteeseen liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/c/g/BCG-rokote_4033.html

Luokat: Lääketiedetyngät | Rokotteet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Lingala
- Nederlands
- 日本語
- Polski
- Português
- 中文